text: Rasmus fik besked i et frikvarter
  24 februar 2014 kl. 15.51
  Rasmus Thomsen holdt frikvarter på gymnasiet i Varde, da han fik den besked, han havde drømt om: Du er optaget på verdensholdet.
  Timers træning på trampoliner. Og tusindvis af spring over hest. Målet har gennem flere år været DGI's Verdenshold. Og i fredags fik Rasmus Thomsen så opfyldt sit livs drøm, da han i et frikvarter på Varde gymnasium fik en mail: Du er optaget.
  - Jeg jublede af glæde, og mine klassekammerater klappede. Jeg skal ud i hele verden, hvor jeg både får og giver oplevelser, siger Rasmus Thomsen.
  28 er blevet optaget på holdet, som begynder verdensturneen med en række opvisninger i Danmark til september.
  Se mere om verdensholdet på nedenstående link.
  Verdensholdet
  